《还山吟》
清代·邹炳泰

秋色正萧洒，我行归故山。南山山深断行路，白云去去何时还。

秋岩幽绝瑶草碧，绿萝缘洞不可以径攀。长风吹落岭头月，流光倒入长林间。

手持赤城杖，飞度苍霞嶂。金仙一笑导我饮，一杯未竟已神王。

手解青囊所服之素书，但见朱文绿字纷殊状。我问灵修笑不语，海日欲出天鸡唱。

嗟予落拓作人羞，此生常作名山游。幽涧鸣泉绕石室，便拟一叶凌沧洲。

作者简介：（1741—1820）江苏无锡人，字仲文，号晓屏。乾隆三十七年进士。官至协办大学士，以兼顺天府尹，未能事先觉察林清之变，降官。嗜古书画，收藏甚富。有《午风堂丛谈》。